Pind
Pind ili Pindos (grč. Πίνδος - Pindos) je druga najviša planina u Grčkoj (visina 2.637 m). To je planinski masiv na sjeveru Grčke i u južnoj Albaniji. Dug je oko otprilike 160 km. Najviši vrh planine i cijelog lanca je Smolikas sa 2.637 m, koji je drugi najviši vrh Grčke, iza Olimpa (2.917 m). Zato što se pruža duž granice između Teselije i Epira, Pindski lanac se označava i kao "kičma Grčke". Proteže se od grčko-albanske granice u područje Sjevernog Epira i ulazi u grčki dio Makedonije u sjevernoj Grčkoj, sve do sjeverno od Peloponeza. Geološki gledano, pindski masiv predstavlja produžetak Dinarskog sistema planina, koji dominira u zapadnom području Balkanskog poluotoka. Ovaj stjenoviti kompleks planina, vrhova, platoa, dolina i klisura prolazi grčkim kopnom od sjeverozapada ka jugoistoku. Njegova dužina dostiže gotovo 230 kilometara, a najveća širina je 70 kilometara. U grčkom dijelu Pindskih planina postoje dva nacionalna park prirode, od 1966: sjeverno od grada Metsovo i južno od Perivolija. Parkovska površina je oko 7.000 hektara. Tu su šume evropskog crnog bora i bukve, a na većim nadmorskim visinama i bosanskog bora (Pinus leucodermis). Park je refugij za medvjede, divlje mačke i risove.